ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0280/97 υποβολή: Gιrard Caudron (PSE) προς το Συμβούλιο (14 Φεβρουαρίου 1997)

Θέμα: Θερινή ώρα

Η Επιτροπή έχει αναλάβει από το 1980 να εναρμονίσει την έναρξη και τη λήξη του συστήματος της θερινής ώρας στα κράτη μέλη που το εφαρμόζουν. Σε πολλές περιπτώσεις της δόθηκε η δυνατότητα να εξηγήσει ότι ο ρόλος της δεν αφορά την αρχή της εφαρμογής ή μη αυτού του συστήματος θερινής ώρας, η οποία υπάγεται στην αρμοδιότητα του κάθε κράτους μέλους.

Πρόσφατα, η γαλλική αντιπροσωπεία στο Συμβούλιο ανακοίνωσε την πρόθεσή της α επανεξετάσει το σύστημα θερινής ώρας που εφαρμόζεται στη Γαλλία.

Σύμφωνα με την άποψη εμπειρογνώμονα του Συμβουλίου, η Γαλλία σε αυτήν την περίπτωση θα παρέκκλινε από τον υποχρεωτικό χαρακτήρα της θερινής ώρας.

Μπορεί να δηλώσει το Συμβούλιο αν έχει την πρόθεση να υποχρεώσει ένα κράτος μέλος να διατηρήσει το σύστημα της θερινής ώρας;

Μπορεί να διευκρινίσει το Συμβούλιο εάν έχει σημειωθεί πρόοδος στις εργασίες του σχετικά με μια ενδεχόμενη επανεξέταση από όλα τα κράτη μέλη του συστήματος της θερινής ώρας;

Απάντηση (5 Ιουνίου 1997)

1. Η Επιτροπή υπέβαλε στο Ευρωπαϊκό Κοινοβούλιο και το Συμβούλιο πρόταση όγδοης οδηγίας ((ΕΕ C 342 της 14.11.1996, σελ. 1. )) για τη διατήρηση για τα έτη 1998 ως 2001 συμπεριλαμβανόμενο το καθεστώς της θερινής ώρας όπως προβλέπεται από την οδηγία 94/21/ΕΚ του Ευρωπαϊκού Κοινοβουλίου και του Συμβουλίου ((ΕΕ L 164 της 30.06.1994, σελ. 1. )). Το καθεστώς αυτό συνίσταται ουσιαστικά στην πρόβλεψη της έναρξης και του τέλους της θερινής ώρας σε κοινές ημερομηνίες και ώρες «ότι, δεδομένου ότι τα κράτη μέλη εφαρμόζουν τις σχετικές με τη θερινή ώρα διατάξεις» ((Πρβ. δεύτερη αιτιολογική παράγραφο της οδηγίας 94/21/ΕΚ. )).

2. Ως εκ τούτου, οι εργασίες του Συμβουλίου δεν έχουν ως στόχο «ενδεχόμενη επανεξέταση από όλα τα κράτη μέλη του συστήματος της θερινής ώρας». Το Συμβούλιο καθόρισε στις 14 Απριλίου 1997 κοινή θέση και την αιτιολογική της έκθεση - σύμφωνα με τους όρους του άρθρου 189 Β της Συνθήκης. Η πρόταση που αναφέρεται στην πρώτη παράγραφο βασίζεται στο άρθρο 100 Α της Συνθήκης για την ίδρυση της Ευρωπαϊκής Κοινότητας.
ΓΡΑΠΤΗ ΕΡΩΤΗΣΗ E-1083/97 υποβολή: Mihail Papayannakis (GUE/NGL), Antoni Gutiιrrez Dνaz (GUE/NGL) και Luciano Pettinari (GUE/NGL) προς την Επιτροπή (21 Μαρτίου 1997)

Θέμα: Κατασκευή νέας πτέρυγας του Γενικού Νομαρχιακού Νοσοκομείου Βόλου

Η κατασκευή της νέας πτέρυγας του Νομαρχιακού Νοσοκομείου Βόλου (Μαγνησία) είχε ενταχθεί στο Α ΚΠΣ από το 1991 με το αρχικό κονδύλιο των 700 εκατ. δραχ. Έως σήμερα το έργο απορρόφησε και άλλα κονδύλια από εθνικούς πόρους, ανεπαρκή όμως για να ολοκληρωθεί το έργο.

Ήδη από καιρό η Νομαρχία Μαγνησίας είχε ζητήσει, κατά προτεραιότητα, την ένταξη του έργου στο Β ΚΠΣ ώστε να υπάρξει αυτή η ολοκλήρωση και να μην αχρηστευθούν οι έως τώρα επενδύσεις. Για άγνωστους λόγους το έργο δεν εντάχθηκε στο Β ΚΠΣ, ενώ η εργολαβία για τα έως τώρα χρηματοδοτούμενα έργα τελειώνει σε λίγους μήνες. Έτσι η Μαγνησία και ο Βόλος κινδυνεύουν να κληρονομήσουν για άγνωστης διάρκειας περίοδο έναν «σκελετό» στην καρδιά της πόλης, χωρίς καμία δυνατότητα αξιοποίησής του. Ερωτάται η Επιτροπή:

1. Γνωρίζει τα ανωτέρω γεγονότα και πώς τα αξιολογεί;

2. Μπορεί να επισημάνει, π.χ. με την ευκαιρία της προσεχούς αναθεώρησης του Β ΚΠΣ, στις ελληνικές αρχές ότι μια τέτοια εξέλιξη αποτελεί υπόδειγμα κατασπατάλησης κοινοτικών πόρων χωρίς κανένα άμεσο ή έμμεσο πρακτικό αποτέλεσμα;

3. Μπορεί ενδεχομένως να δράσει ώστε να βρεθεί τρόπος να ολοκληρωθεί το έργο αυτό;

Απάντηση της κας Wulf-Mathies εξ ονόματος της Επιτροπής (29 Απριλίου 1997)

1. Η Επιτροπή είναι ενήμερη της κατάστασης που δημιουργήθηκε στο νοσοκομείο του Βόλου κατά το πρώτο επιχειρησιακό περιφερειακό πρόγραμμα για τη Θεσσαλία. Για να αποφευχθούν παρόμοιες καταστάσεις μη ολοκληρωμένων έργων κατά το δεύτερο Κοινοτικό Πλαίσιο Στήριξης, το κράτος μέλος, σε συμφωνία με την Επιτροπή, κατάρτισε ένα πρόγραμμα μηχανισμών εκτίμησης που επιτρέπουν τη βελτίωση της ποιότητας των συγχρηματοδοτούμενων έργων. Οι μηχανισμοί αυτοί έχουν ήδη δώσει θετικά αποτελέσματα.

2. Η θέση της Επιτροπής είναι ότι οι επενδύσεις που χρηματοδοτούνται με χρήματα των διαρθρωτικών ταμείων πρέπει να ολοκληρώνονται και να καθίστανται λειτουργικές.

3. Για το σκοπό αυτό, η Επιτροπή ζήτησε από τις ελληνικές αρχές να την ενημερώσουν σχετικά με τις προθέσεις τους όσον αφορά την ολοκλήρωση του νοσοκομείου. Μόλις η Επιτροπή λάβει αυτές τις πληροφορίες θα ενημερώσει σχετικά το Αξιότιμο μέλος του Κοινοβουλίου.
ΓΡΑΠΤΗ ΕΡΩΤΗΣΗ E-0329/97 υποβολή: Josι Garcνa-Margallo y Marfil (PPE) προς την Επιτροπή (13 Φεβρουαρίου 1997)

Θέμα: ΚΟΑ στον τομέα του ελαιολάδου: dαπάνες για επιστροφές στην Πορτογαλία

Στην ετήσια έκθεση του Ελεγκτικού Συνεδρίου σχετικά με το οικονομικό έτος 1995 οι συνολικές δαπάνες του Τμήματος Εγγυήσεων του ΕΓΤΠΕ για το ελαιόλαδο στον γενικό προϋπολογισμό για το 1996, ανέρχονται σε 1.781 εκατ. Ecu. Παρ' όλο που το ποσόν αυτό κινείται στο πλαίσιο των δαπανών που πραγματοποιήθηκαν μεταξύ 1991 και 1993, διαπιστώνεται ότι οι δαπάνες του 1995 ήταν πολύ κατώτερες, και δεν υπερέβησαν τα 812,5 εκατ. Ecu.

Από τις δαπάνες αυτές, 38,2 και 40 εκατ. Ecu το 1995 και το 1996 αντιστοίχως διατέθηκαν για επιστροφές στο ελαιόλαδο.

Ποιο είναι το συνολικό ποσόν που δαπανήθηκε για επιστροφές στο ελαιόλαδο στην Πορτογαλία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0320/97, E-0321/97, E-0322/97, E-0323/97, E-0324/97, E-0325/97, E-0326/97, E-0327/97, E-0328/97, E-0329/97, E-0330/97, E-0331/97, E-0332/97, E-0333/97, E-0334/97, E-0335/97, E-0336/97, E-0337/97, E-0338/97, E-0339/97, E-0340/97, E-0341/97, E-0342/97, E-0343/97 και E-0344/97 (6 Μαρτίου 1997)

Οι δαπάνες που έχουν ζητηθεί από ο Αξιότιμο Μέλος του Κοινοβουλίου εμφαίνονται στον παρακάτω πίνακα. Η συνολική κοινοτική δαπάνη που αφορά τους προϋπολογισμούς 1995 και 1996 ανήλθε αντιστοίχως σε 812,5 και 207,7 εκατ. ECU. Η διαφορά με τα σύνολα που παρατίθενται στον πίνακα οφείλεται κυρίως στις πληρωμές που αφορούν τις ενέργειες προώθησης του ελαιόλαδου. Το ποσό του προϋπολογισμού 1995 είναι κατά πολύ κατώτερο από αυτό του 1996 (και 1994), στη συνέχεια της απόφασης που ελήφθη στο πλαίσιο της δέσμης τιμών 1994/1995 να μετατεθεί η ημερομηνία πληρωμής. Πράγματι, ο προϋπολογισμός 1995 δεν προέβλεπε πληρωμές βάσει της περιόδου 1994/1995, αλλά μόνο υπόλοιπα της περιόδου 1993/1994.

(σε εκατ. ECU)

>TABLE>
ΓΡΑΠΤΗ ΕΡΩΤΗΣΗ E-1220/97 υποβολή: Leen van der Waal (I-EDN) προς την Επιτροπή (7 Απριλίου 1997)

Θέμα: Μέθοδοι αντισύλληψης, στείρωσης και άμβλωσης που χρησιμοποιούνται σε χώρες που λαμβάνουν ενισχύσεις από την Ευρωπαϊκή Ένωση για προγράμματα δημογραφικού ελέγχου

Μπορεί η Επιτροπή να γνωστοποιήσει, για κάθε χώρα που λαμβάνει ενισχύσεις από την Ευρωπαϊκή Ένωση για προγράμματα δημογραφικού ελέγχου, ποιές συγκεκριμένες μέθοδοι αντισύλληψης, στείρωσης και άμβλωσης χρησιμοποιούνται σε κάθε χώρα;

Σχετικά με το θέμα αυτό, ποιά είδη χαπιών, φαρμάκων και άλλων παρασκευασμάτων κυκλοφορούν στις χώρες αυτές;

Απάντηση του κ. Marin εξ ονόματος της Επιτροπής (5 Μαΐου 1997)

Λόγω του πολύ ευρέως φάσματος των μεθόδων αντισύλληψης, στείρωσης και άμβλωσης καθώς και των ειδών των αντισυλληπτικών, φαρμάκων και άλλων συναφών προϊόντων που υπάρχουν σήμερα και λόγω της ταχύτητας με την οποία αλλάζουν ιδιαίτερα στις μεγάλες χώρες, δεν είναι δυνατόν για την Επιτροπή να διατηρήσει λεπτομερή κατάλογο με τις μεθόδους και τις μάρκες που χρησιμοποιούνται σε χώρες στις οποίες διεξάγονται δραστηριότητες χρηματοδοτούμενες από την Κοινότητα. Από αυτή την άποψη, η Επιτροπή πρέπει να στηριχθεί σε εξωτερικές πηγές πληροφόρησης όπως αυτές που παρέχει το Ταμείο των Ηνωμένων Εθνών για τη Δημογραφία (UNFPA).
ΓΡΑΠΤΗ ΕΡΩΤΗΣΗ E-1397/97 υποβολή: Olivier Dupuis (ARE) προς την Επιτροπή (22 Απριλίου 1997)

Θέμα: Δεκαετία των Αυτόχθονων Πληθυσμών της Υφηλίου των Ηνωμένων Εθνών

Υπό το φως της Δεκαετίας των Αυτόχθονων Πληθυσμών της Υφηλίου των Ηνωμένων Εθνών, από την οποία έχει ήδη παρέλθει σχεδόν το πρώτο τέταρτο, είναι σε θέση η Επιτροπή να αναφέρει τα έργα μέσω των οποίων έχει υποστηρίξει τους αυτόχθονες πληθυσμούς του Ουόλις και Φουτούνα το 1995 και 1996;

Είναι σε θέση η Επιτροπή να καταρτίσει αναλυτικό πίνακα με τα ονόματα των έργων και τα ποσά της οικονομικής ενίσχυσης που έχει καταβάλει για όλα τα διαφορετικά χρηματοδοτικά μέσα που διαθέτει προκειμένου να υποστηρίξει τους αυτόχθονες πληθυσμούς του Ουόλις και Φουτούνα;

Πιστεύει η Επιτροπή ότι έχει ανταποκριθεί επαρκώς στα ψηφίσματα της Γενικής Συνέλευσης των Ηνωμένων Εθνών η οποία έχει καλέσει τα κράτη και τις διακυβερνητικές οργανώσεις να προωθήσουν τα δικαιώματα και τα συμφέροντα των αυτόχθονων πληθυσμών που ζουν στο έδαφός τους, όπως, εξάλλου, προκύπτει και από τον τίτλο της Δεκαετίας: «Αυτόχθονες Πληθυσμοί: Εταίροι εν Δράσει»;

Απάντηση του κ. Pinheiro εξ ονόματος της Επιτροπής (30 Μαΐου 1997)

Η Επιτροπή δεν ακολουθεί πολιτική στο πλαίσιο της οποίας οι ιθαγενείς πληθυσμοί των Ουόλις και Φουτούνα τίθενται απλώς ως στόχος των προγραμμάτων της. Θεωρεί ότι ο πληθυσμός γενικά πρέπει να επωφελείται από τη διαδικασία ανάπτυξης. Μέσω του 6ου και 7ου ενδεικτικού προγράμματος παρέχει οικονομική βοήθεια ανερχόμενη σε 8,4 εκατ. ECU προς υποστήριξη των κρατικών πολιτικών γεωργικής ανάπτυξης και οικονομικού διαφορισμού. Το 34% της βοήθειας αυτής παρέχεται σε εξελισσόμενα σχέδια στους τομείς της γεωργίας και της οικονομικής υποδομής, του τύπου με τον οποίο βελτιώνεται η κοινωνικοοικονομική κατάσταση των ιθαγενών πληθυσμών. Κατάλογος των έργων αυτών διαβιβάζεται απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου. Κατόπιν των ανωτέρω η Επιτροπή θεωρεί ότι έχει ανταποκριθεί επαρκώς στα ψηφίσματα της Γενικής Συνέλευσης των Ηνωμένων Εθνών.
ΓΡΑΠΤΗ ΕΡΩΤΗΣΗ E-1441/97 υποβολή: Jacques Donnay (UPE) προς την Επιτροπή (28 Απριλίου 1997)

Θέμα: Ο συντελεστής ΦΠΑ στα εστιατόρια

Έχουν ήδη αρχίσει οι συζητήσεις σχετικά με το μελλοντικό κοινό καθεστώς ΦΠΑ εντός της Ευρωπαϊκής Ενωσης.

Ο προβληματισμός αυτός που είναι μείζονος σημασίας για την ενιαία αγορά θα πρέπει να τείνει σαφώς στην εναρμόνιση των συντελεστών ΦΠΑ που εφαρμόζονται στα κράτη μέλη.

Η οδηγία 92/77/ΕΟΚ ((ΕΕ L 316 της 31.10.1992, σελ. 1. )) της 19ης Οκτωβρίου 1992 που ορίζει τους κανόνες του μεταβατικού καθεστώτος ΦΠΑ απέκλεισε τα προϊόντα εστιατορίου από τον κατάλογο των προϊόντων των υπηρεσιών για τα οποία μπορεί να εφαρμοσθεί μειωμένος συντελεστής στα κράτη μέλη.

Ωστόσο, για οκτώ από τα δεκαπέντε κράτη ισχύει παρέκκλιση που τους επιτρέπει να εφαρμόζουν μειωμένο συντελεστή στα προϊόντα και τις υπηρεσίες εστιατορίου.

Οι εν λόγω παρεκκλίσεις προβλέπονται να λήξουν στο τέλος του 1996 αλλά παρατάθηκαν εν αναμονή του οριστικού καθεστώτος για εναρμόνιση της κατάστασης.

1. Πρόκειται να αναθεωρηθεί το ισχύον σήμερα μεταβατικό καθεστώς, κατά τρόπον ώστε να εφαρμοσθεί σε όλα τα κράτη μέλη μειωμένος συντελεστής ΦΠΑ για τα προϊόντα και τις υπηρεσίες εστιατορίου;

2. Πρόκειται, με την οριστική εναρμόνιση των συντελεστών ΦΠΑ, να καθορισθεί ομοιόμορφα το κέρδος του μειωμένου συντελεστή ΦΠΑ για τις δραστηριότητες που συνδέονται με τα εστιατόρια;

Απάντηση του κ. Monti εξ ονόματος της Επιτροπής (30 Μαΐου 1997)

Η Επιτροπή δεν προτίθεται να επιφέρει ιδιαίτερες αλλαγές στο τρέχον μεταβατικό καθεστώς ΦΠΑ όσον αφορά τους συντελεστές ΦΠΑ που εφαρμόζονται στις υπηρεσίες εστιατορίου. Ωστόσο, οι συντελεστές ΦΠΑ γενικά επανεξετάζονται στο πλαίσιο του προγράμματος εργασίας της Επιτροπής για ένα νέο κοινό σύστημα ΦΠΑ για την ενιαία αγορά ((COM (96) 328 )). H πρώτη πρόταση οδηγίας του Συμβουλίου όσον αφορά τους συντελεστές ΦΠΑ προβλέπεται να υποβληθεί στο τέλος του 1997 και μια δεύτερη στα μέσα του 1997. Η απόφαση ειδικά για το εάν οι υπηρεσίες εστιατορίου θα υπαχθούν ή όχι στο πεδίο μόνιμης εφαρμογής μειωμένου συντελεστή ΦΠΑ θα ληφθεί στο τελευταίο στάδιο και για το σκοπό αυτό θα ληφθούν υπόψη οι γενικές αρχές που θα διέπουν το νέο σύστημα ΦΠΑ και τη διάρθρωση των συντελεστών του.
ΓΡΑΠΤΗ ΕΡΩΤΗΣΗ E-1052/97 υποβολή: Jesϊs Cabezσn Alonso (PSE) προς την Επιτροπή (19 Μαρτίου 1997)

Θέμα: Το μέλλον της περιφερειακής πολιτικής

Πιστεύει η Επιτροπή ότι η ανάπτυξη της περιφερειακής πολιτικής στο μέλλον θα πρέπει να συνεχίσει να δίνει την προτεραιότητα στην εξάλειψη των κοινωνικών και οικονομικών διαφορών μεταξύ των περιοχών και των κοινωνικών ομάδων;

Απάντηση της κ. Wulf-Mathies εξ ονόματος της Επιτροπής (30 Απριλίου 1997)

Η οικονομική και κοινωνική συνοχή είναι μία από τις τρεις κύριες προτεραιότητες της Κοινότητας μαζί με την ενιαία αγορά και την Οικονομική και Νομισματική Ένωση. Η ύπαρξη μεγάλων ανισοτήτων στο βιοτικό επίπεδο των διαφόρων περιοχών και των ευκαιριών οι οποίες ανοίγονται στις διάφορες κοινωνικές ομάδες είναι επιζήμιες για τη συνοχή της Κοινότητας. Στην πρώτη έκθεση συνοχής ((COM(96) 542 )), η Επιτροπή αναφέρει ότι οι εν λόγω ανισότητες παραμένουν σημαντικές παρά την πρόοδο που σημειώθηκε κατά την τελευταία δεκαετία. Στα συμπεράσματα στα οποία καταλήγει η έκθεση, η Επιτροπή υπογραμμίζει την ανάγκη για μια μακροπρόθεσμη δέσμευση να βοηθήσει τις φτωχότερες περιοχές να φθάσουν σε ένα βιοτικό επίπεδο συγκρίσιμο με το βιοτικό επίπεδο των άλλων περιοχών, καθώς και να υποστηρίζουν τις άλλες περιοχές, τους τοπικούς δήμους και τις κοινωνικές ομάδες να προσαρμοστούν στις νέες συνθήκες.
ΓΡΑΠΤΗ ΕΡΩΤΗΣΗ E-1264/97 υποβολή: David Thomas (PSE) προς την Επιτροπή (11 Απριλίου 1997)

Θέμα: Οδηγία 96/15/ΕΚ

Η αναγνώριση προστατευομένων ζωνών για όλα τα εσπεριδοειδή, εκτός από τα κίτρα (γκρέϊπφρουτ), με κοινοτική νομοθεσία δεν παρατάθηκε πέραν της 1ης Απριλίου 1996 από την Οδηγία 96/15/ΕΚ της Επιτροπής ((ΕΕ L 70 της 20.3.1996, σελ. 35. )). Η απόφαση αυτή ελήφθη με το επιχείρημα ότι μια απαγόρευση που αποσκοπεί στην εξασφάλιση προστασίας από επιβλαβείς οργανισμούς που δεν προσδιορίζονται θεωρήθηκε ακατάλληλη σύμφωνα με τις αρχές που έχουν θεσπιστεί διεθνώς.

Στο πλαίσιο αυτό:

Γνωρίζει η Επιτροπή ότι μετά πάροδο έξι και πλέον μηνών, διάφορα κράτη μέλη δεν έχουν ακόμη εαφρμόσει την οδηγία αυτή;

Τί προτίθεται να πράξει η Επιτροπή προκειμένου να εξασφαλίσει ότι η Οδηγία 96/15/ΕΚ της Επιτροπής θα εφαρμόζεται σε όλα τα κράτη μέλη;

Απάντηση του κ. Fischler εξ ονόματος της Επιτροπής (15 Μαΐου 1997)

Η Επιτροπή γνωρίζει ότι ορισμένα κράτη μέλη δεν έχουν ήδη εφαρμόσει την οδηγία 96/15/ΕΚ της Επιτροπής με την οποία τροποποιείται η οδηγία 92/76/ΕΟΚ περί αναγνωρίσεως προστατευομένων περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα ((ΕΕ L 305, της 21.10.1992 )).

Η Επιτροπή εκκίνησε τις σχετικές διαδικασίες που προβλέπονται για τις περιπτώσεις αυτές από τη Συνθήκη.
ΓΡΑΠΤΗ ΕΡΩΤΗΣΗ E-1325/97 υποβολή: James Moorhouse (PPE) προς το Συμβούλιο (10 Απριλίου 1997)

Θέμα: Παραβιάσεις ανθρωπίνων δικαιωμάτων στην Τυνησία

Έχοντας υπόψη το ψήφισμα σχετικά με τα δικαιώματα του Ανθρώπου στην Τυνησία το οποίο εγκρίθηκε από το Ευρωπαϊκό Κοινοβούλιο τον Μάϊο του 1996 (Β4-0606/96) ((ΕΕ C 166 της 10.6.1996, σελ. 204. )) και αφορά τις συνεχιζόμενες και αυξανόμενες ταλαιπωρίες στις οποίες υποβάλλονται από τις αρχές της Τυνησίας όσοι υπερασπίζονται τα ανθρώπινα δικαιώματα και τις δημόσιες ελευθερίες στη χώρα τους, είναι το Συμβούλιο σε θέση να εξασφαλίσει ότι το θέμα των Δικαιωμάτων του Ανθρώπου θα συζητηθεί κατά τις συνεδριάσεις ΕΕ/Τυνησίας, στο πλαίσιο του προγράμματος ΜΕDA, και ότι θα ασκηθούν πιέσεις στην Τυνησία - στο πλαίσιο του ίδιου προγράμματος - ούτως ώστε η Τυνησία να σεβαστεί τις διεθνείς δεσμεύσεις της για τα δικαιώματα του ανθρώπου, την ελευθερία της έκφρασης και τα δημοκρατικά δικαιώματα;

(Απάντηση) (2 Ιουλίου 1997)

Η τήρηση των δημοκρατικών αρχών και του κράτους δικαίου, καθώς και των ανθρωπίνων δικαιωμάτων και των θεμελιωδών ελευθεριών αποτελεί, σύμφωνα με το άρθρο 3, ουσιαστικό στοιχείο του κανονισμού (ΕΚ) αριθ. 1488/96 του Συμβουλίου της 23ης Ιουλίου 1996 σχετικά με τα συνοδευτικά χρηματοδοτικά και τεχνικά μέτρα (MEDA) για τη μεταρρύθμιση των οικονομικών και κοινωνικών δομών στα πλαίσια της ευρωμεσογειακής εταιρικής σχέσης.

Οι γενικές κατευθύνσεις για τα ενδεικτικά προγράμματα που προβλέπονται από το άρθρο 5 παράγραφος 2 του προαναφερόμενου κανονισμού καθορίστηκαν με απόφαση του Συμβουλίου 96/706/ΕΚ της 6ης Δεκεμβρίου 1996.

Οσον αφορά τη δυνατότητα να συζητηθεί το ζήτημα των ανθρωπίνων δικαιωμάτων στα πλαίσια του προγράμματος Meda ο αξιότιμος κ. βουλευτής είναι σε θέση να γνωρίζει ότι η εφαρμογή του προγράμματος αυτού, δυνάμει των άρθρων 9 έως 15 του κανονισμού (ΕΚ) αριθ. 1488/96 του Συμβουλίου, ανήκει πρωτίστως στην Επιτροπή. Φστόσο το Συμβούλιο, τηρώντας πάντοτε τις αντίστοιχες αρμοδιότητες, θα παρακολουθήσει με προσοχή το θέμα αυτό.
ΓΡΑΠΤΗ ΕΡΩΤΗΣΗ P-1141/97 υποβολή: Christine Barthet-Mayer (ARE) προς την Επιτροπή (19 Μαρτίου 1997)

Θέμα: Η προσέγγιση των συντελεστών ειδικού φόρου κατανάλωσης επί της αλκοόλης και των οινοπνευματωδών ποτών, στο πλαίσιο της ενιαίας αγοράς στην ΕΕ.

Αφότου εγκαθιδρύθηκε η ενιαία αγορά, την 1.1.1993, παρεμποδίζεται η ελεύθερη κυκλοφορία των οινοπνευματωδών προϊόντων, μεταξύ των οποίων το κρασί των ανεξάρτητν παραγωγών, των συνεταιριστικών οινοποιείων και του χονδρικού εμπορίου, λόγω της μη εναρμόνισης των διαδικασιών και των συντελεστών ειδικού φόρου κατανάλωσης. Οι μικροί παραγωγοί, ειδικότερα οι οινοποιοί που στερούνται θυγατρικής στα άλλα κράτη μέλη, ζημιώνονται από το σύστημα ελεύθερου ανταγωνισμού. Στις ενδοκοινοτικές συναλλαγές μικρού όγκου σε φιάλες («απαλλαγές» της οδηγίας 92/12 ((ΕΕ L 76 της 23.3.1992, σελ. 1 )) περί κυκλοφορίας των προϊόντων που υπόκεινται σε ειδικούς φόρους κατανάλωσης), οι παραγωγοί δεν έχουν τη δυνατότητα να πωλούν απευθείας στους ιδιώτες μέσω αποστολής με ενιαίο και εναρμονισμένο μεταξύ των κρατών μελών συνοδευτικό έγγραφο, αλλά οφείλουν να περάσουν από φορολογικό εκπρόσωπο ο οποίος αμείβεται κατ'αποκοπήν, με αποτέλεσμα να αυξάνεται το κόστος, ο χρόνος διεκπεραίωσης και οι διοικητικές διατυπώσεις σε σχέση με το προηγούμενο τελωνειακό καθεστώς.

Είναι διατεθειμένη η Επιτροπή να αναζητήσει μια αποτελεσματική και ταχεία εναλλακτική λύση, προκειμένου να τεθεί τέρμα σε μία απαράδεκτη κατάσταση έμμεσης παρεμπόδισης της ελεύθερης κυκλοφορίας και των δίκαιων συναλλαγών στον εν λόγω τομέα;

Κοινή απάντηση του κ. Monti εξ ονόματος της Επιτροπής στις γραπτές ερωτήσεις P-1141/97 και E-1183/97 (24 Απριλίου 1997)

Η Επιτροπή έχει επίγνωση των δυσχερειών που συναντήθηκαν από επιχειρηματίες στις ενδοκοινοτικές συναλλαγές μικρών ποσοτήτων εμφιαλωμένου οίνου.

Η βάση του προβλήματος στο οποίο αναφέρθηκε το αξιότιμο μέλος προφανώς βρίσκεται στην έλλειψη εναρμόνισης των συντελεστών ειδικού φόρου κατανάλωσης. Κατά συνέπεια, τα κράτη μέλη τα οποία εφαρμόζουν αρκετά υψηλό συντελεστή ειδικού φόρου κατανάλωσης, ως αποδέκτες ενδοκοινοτικών αποστολών οίνου οφείλουν να επιβάλλουν αρκετά αυστηρούς όρους ώστε να προστατεύσουν τα εθνικά τους έσοδα.

Εξάλλου, η κοινοτική νομοθεσία η οποία εφαρμόζεται στον τομέα των εξ αποστάσεως πωλήσεων, ιδίως το άρθρο 10 της οδηγίας 92/12/ΕΟΚ της 25ης Φεβρουαρίου 1992 ((ΕΕ L 76 της 23.03.1992 )), δεν καθορίζει συγκεκριμένες διατυπώσεις οι οποίες πρέπει να ακολουθηθούν. Αρμοδιότητα για τον καθορισμό τους έχουν τα κράτη μέλη κατά τη μεταφορά στο εθνικό δίκαιο.

Ειδικότερα το σύστημα της φορολογικής εκπροσώπησης στον τομέα των εξ αποστάσεως πωλήσεων δεν είναι υποχρεωτικό για τα κράτη μέλη, τα οποία έχουν τη δυνατότητα να επιτρέπουν στον αποστολέα ή τον εντολοδόχο του να καταβάλλει ο ίδιος τον ειδικό φόρο κατανάλωσης.

Πάντως, η Επιτροπή αυτή τη στιγμή μελετά άλλες δυνατότητες απλοποίησης. Θα παρουσιαστούν στην έκθεση σχετικά με την εφαρμογή των άρθρων 7 έως 10 της οδηγίας 92/12 που θα διαβιβαστεί, κατά τη διάρκεια του τρέχοντος έτους, στο Κοινοβούλιο και στο Συμβούλιο.
ΓΡΑΠΤΗ ΕΡΩΤΗΣΗ P-0455/97 υποβολή: Marνa Izquierdo Rojo (PSE) προς την Επιτροπή (7 Φεβρουαρίου 1997)

Θέμα: Παράκαμψη της γραμμής υψηλής τάσεως (400 kv) μέσω της τοποθεσίας Merza (Pontevedra), κατόπιν αποφάσεως της Περιφερειακής Κυβέρνησης της Γαλικίας, με σοβαρές επιπτώσεις και στις επενδύσεις που πραγματοποιεί η ΕΕ

Η ΕΕ έχει επενδύσει και θα εξακολουθήσει να επενδύει σημαντικά ποσά για την περιφερειακή αγροτική ανάπτυξη της συγκεκριμένης ζώνης: Leader Portodemouros, ακροποταμιά, εγκαταστάσεις λουτρών, κέντρο χειροτεχνικών επαγγελμάτων, πανδοχείο, δασικό μονοπάτι κ.λ.π. (Leader I, ΙΙ και ΕΤΠΑ).

Η απόφαση που έλαβε το Σεπτέμβριο του 1996 η Περιφερειακή Κυβέρνηση της Γαλικίας για τροποποίηση της διαδρομής της γραμμής υψηλής τάσεως (400 kv) ώστε να περάσει από τη μέση της τοποθεσίας Merza, όπου κατοικούν πάνω από 800 άνθρωποι, περικλείει σημαντικούς κινδύνους, αποτελεί σοβαρή απειλή για το περιβάλλον και υποβαθμίζει σημαντικά τις προοπτικές τουριστικής ανάπτυξης της περιοχής.

Γνώριζε η Επιτροπή τα σχέδια αυτά της Περιφερειακής Κυβέρνησης της Γαλικίας; Προτίθεται να ζητήσει την ανάκλησή τους; Θα απαιτήσει αποζημιώσεις σε ό,τι αφορά τις ευρωπαϊκές επενδύσεις:

Ποιές λύσεις σκοπεύει να προτείνει η Επιτροπή;

Συμπληρωματική απάντηση της κ. Wulf-Mathies εξ ονόματος της Επιτροπής (30 Απριλίου 1987)

Σε συνέχεια της απάντησης της 7ης Μαρτίου 1997, η Επιτροπή είναι τώρα σε θέση να παράσχει τα εξής συμπληρωματικά στοιχεία.

Η δημόσια επιχείρηση ηλεκτρισμού Red Electrica de Espaρa S.A. είναι ο αρμόδιος οργανισμός για την υλοποίηση των εν λόγω έργων. Αν και το Ευρωπαϊκό Ταμείο Περιφερειακής Ανάπτυξης (ΕΤΠΑ) πράγματι συγχρηματοδότησε την κατασκευή της ηλεκτρικής γραμμής υψηλής τάσεως (400 kW) μεταξύ του Meson (La Coruρa) και των πορτογαλικών συνόρων στην πόλη Lindoso, ως μέρος του επιχειρησιακού προγράμματος Γαλικία 1990-1993, η συγχρηματοδότηση αυτή δεν περιελάμβανε πρόσθετες εργασίες που πραγματοποιήθηκαν το 1996, όπως η επικείμενη τροποποίηση της χάραξης της ηλεκτρικής γραμμής.

Οι ισπανικές αρχές έχουν την πρωταρχική ευθύνη για την εξασφάλιση της τήρησης της κοινοτικής νομοθεσίας κατά την εκτέλεση έργων που συγχρηματοδοτούνται από το ΕΤΠΑ. Η Επιτροπή, επί του παρόντος, δεν γνωρίζει αν έχει παραβιασθεί η κοινοτική νομοθεσία στην περίπτωση αυτή και ως εκ τούτου δεν μπορεί να προβεί σε περαιτέρω ενέργειες.
ΓΡΑΠΤΗ ΕΡΩΤΗΣΗ E-0334/97 υποβολή: Josι Garcνa-Margallo y Marfil (PPE) προς την Επιτροπή (13 Φεβρουαρίου 1997)

Θέμα: ΚΟΑ στον τομέα του ελαιολάδου: δαπάνες για ενίσχυση στην παραγωγή στην Πορτογαλία

Στην ετήσια έκθεση του Ελεγκτικού Συνεδρίου σχετικά με το οικονομικό έτος 1995, η συνολική δαπάνη του τμήματος εγγυήσεων του ΕΓΤΠΕ για το ελαιόλαδο στον γενικό προϋπολογισμό για το 1996 ανέρχεται σε 1.781 εκατ. Ecu. Παρόλο που το ποσόν αυτό κινείται στο πλαίσιο των δαπανών που πραγματοποιήθηκαν μεταξύ 1991 και 1993, διαπιστώνεται ότι οι δαπάνες του 1995 ήταν πολύ κατώτερες και δεν υπερέβαιναν τα 812,5 εκατ. Ecu.

Από τις δαπάνες αυτές, 566,5 και 1.547 εκατ. Ecu το 1995 και το 1996 αντιστοίχως διατέθηκαν για ενίσχυση στην παραγωγή.

Ποιό είναι το συνολικό ύψος των δαπανών που πραγματοποιήθηκαν για ενίσχυση στην παραγωγή ελαιολάδου στην Πορτογαλία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0320/97, E-0321/97, E-0322/97, E-0323/97, E-0324/97, E-0325/97, E-0326/97, E-0327/97, E-0328/97, E-0329/97, E-0330/97, E-0331/97, E-0332/97, E-0333/97, E-0334/97, E-0335/97, E-0336/97, E-0337/97, E-0338/97, E-0339/97, E-0340/97, E-0341/97, E-0342/97, E-0343/97 και E-0344/97 (6 Μαρτίου 1997)

Οι δαπάνες που έχουν ζητηθεί από ο Αξιότιμο Μέλος του Κοινοβουλίου εμφαίνονται στον παρακάτω πίνακα. Η συνολική κοινοτική δαπάνη που αφορά τους προϋπολογισμούς 1995 και 1996 ανήλθε αντιστοίχως σε 812,5 και 207,7 εκατ. ECU. Η διαφορά με τα σύνολα που παρατίθενται στον πίνακα οφείλεται κυρίως στις πληρωμές που αφορούν τις ενέργειες προώθησης του ελαιόλαδου. Το ποσό του προϋπολογισμού 1995 είναι κατά πολύ κατώτερο από αυτό του 1996 (και 1994), στη συνέχεια της απόφασης που ελήφθη στο πλαίσιο της δέσμης τιμών 1994/1995 να μετατεθεί η ημερομηνία πληρωμής. Πράγματι, ο προϋπολογισμός 1995 δεν προέβλεπε πληρωμές βάσει της περιόδου 1994/1995, αλλά μόνο υπόλοιπα της περιόδου 1993/1994.

(σε εκατ. ECU)

>TABLE>